b'\n_START_ARTICLE_\nDramblio Kaulo Kranto tarptautiniai santykiai\n_START_PARAGRAPH_\nNuo pat \xc5\xa0altojo karo laik\xc5\xb3 Dramblio Kaulo Kranto tarptautiniai santykiai buvo draugi\xc5\xa1ki vakarams. Pirmasis nepriklausomos \xc5\xa1alies prezidentas F\xc3\xa9lix Houphou\xc3\xabt-Boigny (kuris buvo ministras pranc\xc5\xabz\xc5\xb3 vyriausyb\xc4\x97je) palaik\xc4\x97 artimus ry\xc5\xa1ius su Pranc\xc5\xabzija, nepaisant to, kad \xc5\xa1i \xc5\xa1alis ilg\xc4\x85 laik\xc4\x85 buvo kolonizavusi Dramblio Kaulo Krant\xc4\x85. \xc5\xa0is ry\xc5\xa1ys laikomas stipriausiu visoje Afrikoje tarp kolonijos ir buvusios \xc5\xa1eiminink\xc4\x97s._NEWLINE_Dramblio Kaulo Krantas i\xc5\xa1 karto po nepriklausomyb\xc4\x97s paskelbimo 1960\xc2\xa0m. tapo Jungtini\xc5\xb3 Taut\xc5\xb3 nare. \xc5\xa0alis taip pat yra asocijuota Europos S\xc4\x85jungos nar\xc4\x97. \xc5\xa0iuo metu Dramblio Kaulo Krantas palaiko \xc5\xa1iltus santykius su daugeliu Europos ir Azijos \xc5\xa1ali\xc5\xb3._NEWLINE_Houphou\xc3\xabt-Boigny buvo vienas pirm\xc5\xb3j\xc5\xb3 Afrikos lyderi\xc5\xb3 prad\xc4\x97jusi\xc5\xb3 diplomatinius santykius su Izraeliu. 1973\xc2\xa0m. Afrikos lygai nutraukus ry\xc5\xa1ius su \xc5\xa1ia \xc5\xa1alimi, tuo pasek\xc4\x97 ir Dramblio Kaulo Krantas, ta\xc4\x8diau 1986\xc2\xa0m. v\xc4\x97l buvo pirmasis juos atstat\xc4\x99s._NEWLINE_Dramblio Kaulo Krantas daug prisideda prie kaimynini\xc5\xb3 \xc5\xa1ali\xc5\xb3 demokratijos stiprinimo. 1996\xe2\x80\x931997\xc2\xa0m. \xc5\xa1alies taikos palaikymo paj\xc4\x97gos dalyvavo savo pirmojoje misijoje Liberijoje._NEWLINE_Pastaruoju metu ypa\xc4\x8d stiprius santykius pradeda Indija, kuri siekia pl\xc4\x97sti savo komercinius ir strateginius projektus Vakar\xc5\xb3 Afrikoje. 2004\xc2\xa0m. rugs\xc4\x97j\xc4\xaf Dramblio Kaulo Krantas prad\xc4\x97jo rezidencin\xc4\x99 misij\xc4\x85 Naujajame Delyje._NEWLINE_Dramblio Kaulo Kranto santykiai su JAV visada buvo stipr\xc5\xabs, net ir kilus politinei krizei 1999\xc2\xa0m. Kai daugelis Afrikos \xc5\xa1ali\xc5\xb3 \xc5\xa1iuo laikotarpiu siejo savo ateit\xc4\xaf su Rusija ar Kinija, Dramblio Kaulo Krantas i\xc5\xa1liko i\xc5\xa1tikimas vakarams ir palaik\xc4\x97 ry\xc5\xa1ius su JAV.'